André Buffière
Andre Buferas (pranc. André Buffière; g. 1922 m. spalio 12 d. Vione) – Prancūzijos krepšininkas ir treneris, rungtyniavęs Vilerbano ASVEL klube bei Prancūzijos rinktinėje. A. Buferas kartu su Prancūzijos rinktine dalyvavo penkiuose Europos čempionatuose, kuriuose iškovojo vieną sidabro (1949 m.) ir du bronzos medalius (1951 ir 1953 m.) 1948 m. Londone jis laimėjo olimpinį sidabro medalį. Baigęs krepšininko karjerą A. Buferas ėmėsi trenerio amato. Jo vadovaujama Limožo CSP ekipa du kartus iškovojo R. Koračo taurę (1982 ir 1983 m.)